[pic] | КОМИСИЯ НА ЕВРОПЕЙСКИТЕ ОБЩНОСТИ |

Брюксел, 14.11.2008

COM(2008) 752 окончателен

ДОКЛАД НА КОМИСИЯТА

ГОДИШЕН ДОКЛАД ЗА КОХЕЗИОННИЯ ФОНД (2007 г.) [SEC(2008) 2816]

СЪДЪРЖАНИЕ

ДОКЛАД НА КОМИСИЯТА ГОДИШЕН ДОКЛАД ЗА КОХЕЗИОННИЯ ФОНД (2007 г.) 3

1. Финансово изпълнение през 2007 г. на периода 2000—2006 г. и приключване на проекти 3

2. Икономическа среда и условия на финансиране 10

3. Инспекции 12

4. Нередности 13

5. Оценка 14

6. Информация и публичност 14

ДОКЛАД НА КОМИСИЯТА

ГОДИШЕН ДОКЛАД ЗА КОХЕЗИОННИЯ ФОНД ( 2007 г.)

Регламент (EО) № 1084/2006 за създаване на Кохезионен фонд и за отмяна на Регламент (ЕО) 1164/94 не изисква представянето на годишен доклад за Кохезионния фонд.

Ето защо настоящият доклад е представен в съответствие с член 14, параграф 1 от Регламент № 1164/1994 и обхваща изпълнението през 2007 г. на проекти по Кохезионния фонд, които са били одобрени в периода 2000—2006 г.

В резултат на това настоящият доклад обхваща операции на Кохезионния фонд в тринадесетте държави-членки бенефициери към края на 2006 г., т.е. Гърция, Испания, Португалия, Кипър, Чешката република, Естония, Унгария, Латвия, Литва, Малта, Полша, Словакия и Словения.

Подробности около изпълнението през 2007 г. на проекти, които са били одобрени за всяка държава-членка в периода 2000—2006 г., са представени в приложението към настоящия доклад.

1. Финансово изпълнение през 2007 г. на периода 2000—2006 г. и приключване на проекти

През 2007 г. петнадесет държави-членки (12-те нови държави-членки плюс Гърция, Португалия и Испания) отговаряха на изискванията за получаване на помощ от Кохезионния фонд.България и Румъния започнаха да отговарят на изискванията от момента на тяхното присъединяване на 1 януари 2007 г. Настоящият доклад обаче обхваща само изпълнението през 2007 г. на проекти по Кохезионния фонд, които са били одобрени в периода 2000—2006 г., като България и Румъния не са включени. Освен това, в резултат на икономическия ѝ растеж Ирландия престана да отговаря на изискванията след 1 януари 2004 г.

Като се има предвид, че всички поети задължения по проекти на Кохезионния фонд, финансирани в рамките на програмния период 2000—2006 г., са били изпълнени до 31 декември 2006 г., наличните за 2007 г. финансови ресурси по Кохезионния фонд се състояха единствено от бюджетни кредити за плащания.

Направени през 2007 г. плащания за проекти, одобрени в периода 2000—2006 г.

Първоначалният бюджет за 2007 г. възлизаше на 3 250 милиона евро. През септември обаче Генерална Дирекция „Регионална политика“ поиска намаление от 500 милиона евро на бюджетните кредити за плащания. Други 172 милиона евро бяха прехвърлени към фонд „Солидарност“.Това намаление на кредитите беше резултат от общото слабо първоначално представяне на част от държавите-членки и по-специално на четири значими бенефициера, при които общият размер на заявленията за плащане до средата на септември 2007 г. беше по-малък от 30 % от прогнозираните цифри.

Към края на 2007 г. темпът на подаване на заявления за плащане се ускори и в крайна сметка достигна ниво на изпълнение от 100 % на наличните кредити. В края на декември 2007 г. вследствие на закъснение в приемането на оперативните програми с участие на Кохезионния фонд за периода 2007—2013 г. неизползвани бюджетни кредити за плащания в размер на 167 милиона евро бяха използвани за възстановяване на суми по заявления за плащане по проекти от периода 2000—2006 г.

В края на 2007 г. средната стойност на коефициента на усвояване (плащания спрямо поети задължения) за всички тогавашни страни бенефициери (без Ирландия), по отношение и на Кохезионния фонд и на проектите по ИСПА, възлизаше на 55 %. При три страни (България, Румъния и Полша) са налице най-ниските коефициенти на усвояване (под 40 %), а две други страни (Португалия и Испания) отбелязват най-високите коефициенти на усвояване между 63 % и 68 % от отпуснатата сума.

Таблица 1: Изпълнение през 2007 г. на плащанията от Кохезионния фонд и на плащанията, които в миналото се числяха към ИСПА (в евро)

Бюджетни кредити, пренесени от 2006 г. | 60 776 | - | - | 60 776 | - | - |

Отново предоставени бюджетни кредити | - | - | - | - | - | - |

Погасявания | - | - | - | - | - | - |

Гърция | 3 623 591 038,72 | 2 255 055 185,63 | 1 368 535 853,09 |

Испания | 12 935 250 808,79 | 9 198 976 311,34 | 3 736 274 497,45 |

Ирландия | 625 755 408,00 | 570 010 222,71 | 55 745 185,29 |

Португалия | 3 505 110 859,45 | 2 239 884 294,52 | 1 265 226 564,93 |

ОБЩО ЕС-4 | 20 689 708 114,96 | 14 263 926 014,20 | 6 425 782 100,76 |

Кипър | 54 014 695,00 | 22 844 221,33 | 31 170 473,67 |

Чешка република | 748 976 735,00 | 248 036 041,09 | 500 940 693,91 |

Естония | 242 449 651,00 | 86 011 929,46 | 156 437 721,54 |

Унгария | 976 865 860,00 | 373 703 305,54 | 603 162 554,46 |

Латвия | 388 206 109,00 | 181 497 966,25 | 206 708 142,75 |

Литва | 521 392 688,00 | 188 680 965,59 | 332 711 722,41 |

Малта | 21 966 289,00 | 12 287 371,40 | 9 678 917,60 |

Полша | 3 369 015 816,00 | 768 422 849,76 | 2 600 592 966,24 |

Словакия | 410 520 447,00 | 128 052 263,94 | 282 468 183,06 |

Словения | 172 654 702,00 | 63 125 292,01 | 109 529 409,99 |

ОБЩО ЕС-10 | 6 906 062 992,00 | 2 072 662 206,37 | 4 833 400 785,63 |

ОБЩО | 27 595 771 106,96 | 16 336 588 220,57 | 11 259 182 886,39 |

Таблица 4.2: Одобрени суми за бивши проекти по ИСПА (включително неизпълнени поети задължения)

Държава-членка | Нетни поети задължения (до 12.2007 г.) | Изплатени (до 12.2007 г.) | Неизпълнени поети задължения (RAL) |

България | 879 908 118,00 | 296 570 622,32 | 583 337 495,68 |

Чешка република | 479 117 989,65 | 376 462 763,84 | 102 655 225,81 |

Естония | 184 709 389,40 | 132 834 958,14 | 51 874 431,26 |

Унгария | 505 736 480,16 | 326 977 250,88 | 178 759 229,28 |

Латвия | 325 781 346,52 | 217 958 178,74 | 107 823 167,78 |

Литва | 304 015 168,61 | 187 355 758,57 | 116 659 410,04 |

Полша | 2 265 523 798,03 | 1 318 714 851,29 | 946 808 946,74 |

Румъния | 2 042 727 117,78 | 720 467 042,46 | 1 322 260 075,32 |

Словакия | 355 729 850,36 | 256 174 389,45 | 99 555 460,91 |

Словения | 81 543 400,50 | 50 216 548,44 | 31 326 852,06 |

ОБЩО | 7 424 792 659,01 | 3 883 732 364,13 | 3 541 060 294,88 |

Приключване на проекти от периода 2000—2006 г.

През 2007 г. бяха приключени 40 проекта по Кохезионния фонд с общ размер на плащанията от 911 милиона евро. Това включваше 26 испански, 7 португалски и 7 гръцки проекта. В резултат на това общият брой приключени проекти по Кохезионния фонд за периода 2000—2006 г. достигна 117, а проектите, които предстоят за бъдат приключени, са 721. В таблица 5.1 е представена информация за приключените до края на 2007 г. проекти.

Таблица 5.1: Брой на проектите по Кохезионния фонд, приключени през 2007 г. и през предишните години

Държава-членка | Общ брой на проектите по Кохезионня фонд за периода 2000—2006 г. | Проекти, приключени през 2007 г. | Проекти, приключени през периода 2002—2006 г. | Брой на неприключените проекти към края на 2007 г. |

| |Брой на проектите | Общ размер на плащанията (в EUR) | Брой на проектите | Общ размер на плащанията (в EUR) | | |България |38 | | | | |38 | | Чешка република | 27 |2 |36 838 453,19 |7 |124 496 115,65 |18 | | Естония | 25 |2 |3 487 155,90 |8 |45 070 156,40 |15 | | Латвия | 24 |2 |17 530 155,17 |2 |18 416 589,32 |20 | | Литва | 29 |1 |19 816 800,00 |5 |66 724 564,61 |23 | | Унгария | 37 | | |7 |2 526 165,16 |30 | | Полша | 65 |3 |4 673 775,30 |1 |5 377 712,03 |61 | | Румъния | 63 |2 |1 794 821,78 |0 |1 794 821,78 |61 | | Словения | 17 | | |4 |11 159 700,50 |13 | | Словакия | 29 |2 |4 726 875,55 |2 |6 880 841,36 |25 | | |354 |14 |88 868 036,89 |36 |282 446 666,81 |304 | | 2. Икономическа среда и условия на финансиране

С Регламент (ЕО) № 1164/94 на Съвета, който регулира действието на Кохезионния фонд за одобрените преди края на 2006 г. проекти[1], използването на Фонда се обвързва с макроикономически условия. В него се предвижда, че „нови проекти, или в случаите на важни проекти, няма да се финансират от Фонда нови етапи от даден проект за държава-членка, в случай че Съветът с квалифицирано мнозинство и по предложение на Комисията установи, че държавата-членка […] не е изпълнила [своята програма за стабилност или конвергенция] по такъв начин, че да избегне прекомерния дефицит“. Това отразява ролята на Кохезионния фонд като инструмент за бюджетно подпомагане на национално ниво, което помага на държавите-членки да поддържат макроикономическа дисциплина.

През 2007 г. по отношение на три държави-членки, които отговаряха на условията за подкрепа по Кохезионния фонд (Чешката република, Унгария и Полша), бяха започнати допълнителните етапи от процедурата при прекомерен дефицит (ППД), която според гореспоменатия регламент може при някои условия да доведе до прекъсването на трансферите от Фонда. За никоя от тези страни обаче не се наложи предприемането на такава мярка. През 2008 г. Съветът реши да отмени ППД по отношение на Полша и Чешката република.

По отношение на Чешката република ППД беше започната след решение на Съвета от юли 2004 г. 2008 г. беше определена като срок за коригирането на прекомерния дефицит. През юли 2007 г. Съветът реши, че Чешката република не е приела подходящи мерки, за да отговори на препоръките му от юли 2004 г. Тъй като Чешката република не е член на еврозоната, тя се ползва от специална дерогация при изпълнението на по-нататъшните етапи от ППД. През октомври 2007 г. Съветът излезе само с набор от препоръки по силата на член 104, параграф 7 от Договора[2]. Това не беше последвано от прекъсване на подкрепата от Кохезионния фонд. Съветът представи становището си по последната актуализация на чешката програма за конвергенция на 4 март 2008 г. Общото заключение е, че програмата ще позволи корекция на прекомерния дефицит през 2008 г. През юни 2008 г. Съветът излезе с решение за отмяна на ППД по отношение на Чешката република. Процедурата при прекомерен дефицит спрямо Унгария започна през 2004 г. Оттогава на два пъти, през януари 2005 г. и през ноември 2005 г., беше обърнато внимание на неспособността на Унгария да предприеме резултатни действия, за да отговори на препоръките на Съвета. При нито един от тези случаи обаче Комисията не препоръча на Съвета прекъсване на ангажиментите на Кохезионния фонд. Последният набор от препоръки на Съвета относно унгарския прекомерен дефицит беше приет през октомври 2006 г. като ново решение по член 104, параграф 7. През юли 2007 г. Съветът реши, че Унгария се е съобразила с препоръките.

През ноември 2006 г. за Полша беше издадено решение на Съвета съгласно член 104, параграф 8, с което предприетите съгласно препоръките на Съвета от 2004 г. действия за коригиране на нейния прекомерен дефицит се определяха като неадекватни. През февруари 2007 г. бяха отправени нови препоръки по отношение на тази страна. През декември 2007 г. Съветът реши, че предприетите от Полша мерки са в съответствие с въпросните последни препоръки. През юли 2008 г. процедурата при прекомерен дефицит спрямо Полша беше отменена.

В края на 2007 г. две други държави-членки, които отговаряха на условията за подкрепа от Кохезионния фонд (Португалия и Словакия) бяха все още обект на процедура при прекомерен дефицит. В течение на 2007 г. обаче не бяха предприети свързани с ППД мерки по отношение на тези страни. За нито една от тези страни не се наложи прекъсване на трансферите от Кохезионния фонд. През юни 2008 г. Съветът излезе с решение за отмяна на ППД по отношение и на двете страни.

С Регламент (ЕО) № 1084/2006 на Съвета, който регулира действието на Кохезионния фонд за периода 2007—2013 г.[3], бяха изяснени някои неясноти около прилагането в миналото на условията за финансиране от Кохезионния фонд. В него се предвижда, че с решение по силата на член 104, параграф 8 Комисията може да предложи прекъсване на подпомагането от Кохезионния фонд. От своя страна Съветът може да вземе решение за прекъсване изцяло или частично на поетите задължения от Фонда, считано от 1 януари на годината, следваща решението за прекъсване. Ако по-късно Съветът установи, в контекста на процедурата при прекомерен дефицит, че държавата-членка е предприела необходимите коригиращи действия, това автоматично предполага вземането на решение за отмяна на прекъсването на поетите задължения от Кохезионния фонд. Беше създаден правилник за повторно вписване в бюджета на поетите задължения, станали обект на прекъсване.

3. Инспекции

Прегледът на приключванията на проекти по Кохезионния фонд по отношение на периода 1994—1999 г. обхвана 10 % от проектите по Кохезионния фонд, като това представляваше 20 % от съфинансираните през този период разходи. Работата на място беше завършена през 2003 г., като основните открити пропуски се отнасяха до недостатъчните проверки на управлението, довели в резултат до наличие на недопустими разходи и многобройни нарушения на правилата за обществените поръчки. През 2007 г. с решения на Комисията бяха завършени процедурите за три проекта на Испания, а за Португалия беше завършена процедурата за един проект след съгласието на държавата-членка. Предизвиканите от тази одитна проверка други процедури за финансови корекции (8 проекта — 4 в Испания, 1 в Гърция и 3 в Португалия) ще бъдат завършени през 2008 г.

Извършената през 2007 г. одитна дейност по отношение на периода 2000—2006 г. се изразяваше предимно в последващи одити, които имаха за цел да проверят действителното изпълнение на направените през 2005 г. препоръки от системно естество и по-нататъшна проверка на съответствието на разходите по проектите. Прегледът на работата на националните органи за одит се ползваше с приоритет, включително проверката на качеството на одитите на системите, контролът чрез представителни извадки и други въпроси във връзка с дейността по изготвянето на декларацията за приключване. Бяха осъществени близо 20 мисии за одит: 7 мисии в рамките на проучването на Кохезионния фонд при формат ЕС-14, 2 мисии в рамките на проучването на обществените поръчки, 3 мисии в рамките на проучването на органа по прекратяване и 8 мисии по отношение на Румъния и България.

Бяха предприети последващи действия по отношение на процедурите за финансови корекции, които са били предизвикани от осъществените преди 2007 г. одити на проекти по Кохезионния фонд. За Испания бяха изпратени писма с окончателно становище за всички 14 действащи проекта. За Португалия процедурите за 3 проекта бяха завършени с приемането на корекции от страна на държавата-членка, а процедурите за 3 действащи проекта все още са в ход. За Гърция беше завършен етапът по изслушване при процедурата за фиксирана корекция относно хоризонтален въпрос в областта на обществените поръчки, а предстоят процедури по два други проекта. Всички оставащи процедури ще бъдат завършени през 2008 г.

Друга одитна дейност през 2007 г. включваше преглед на декларациите за приключване, предадени при приключването на проектите от 2000—2006 г. по Кохезионния фонд, преглед на годишните доклади относно контрола по силата на член 12 от Регламент (ЕО) № 1386/2002 и участие в съответните годишни двустранни срещи с националните органи за одит.

В годишния доклад за дейността на Генералната дирекция за 2007 г. относно функционирането на системите за управление и контрол бе представено одиторско становище без резерви за системите в седем държави-членки (Кипър, Естония, Унгария – сектор транспорт, Латвия, Малта, Португалия и Словения).

В резултат на наличие на съществени недостатъци с ограничено влияние върху основните елементи на системите им, беше дадено становище с резерви за шест държави-членки (България – сектор околна среда, Гърция, Ирландия, Литва, Румъния и Испания).

За останалите пет държави-членки (България – сектор транспорт, Чешка република, Унгария – сектор околна среда, Полша и Словакия) беше дадено становище с резерви, поради наличие на съществени недостатъци, оказващи значително влияние върху основни елементи на системите им. Генералната дирекция изрази резерви по отношение на тези пет държави-членки в съответствие с критериите, определени от Генералната дирекция, предвид съществените недостатъци в системите, пораждащи неприемлив риск за плащанията през 2007 г.

4. Нередности

През 2007 г. ОЛАФ предприе две мисии с цел проверка на място по силата на Регламент (ЕО) № 2185/96[4] във връзка с четири случая на външно разследване, започнати по свързани с Кохезионния фонд въпроси. Тъй като разследването по тези случаи е в ход, поради причини от оперативно и евентуално съдебно естество не е възможно да се даде допълнителна информация по тях.

В съответствие с Регламент (ЕО) № 1831/94[5] през 2007 г. държавите-членки са изпратили на Комисията 92 нотификации за нередности, които се отнасят до съфинансирани проекти за сума от 110 222 823 евро. От тази сума са били възстановени 63 686 298 евро, а остатъкът следва да бъде възстановен. Гърция и Испания са държавите-членки, докладвали най-много случаи (съответно 26 и 34, което представлява повече от 50 % от общия брой). Докладваните от Гърция случаи се отнасят до сума от 67 259 450 евро, от които 57 788 966 евро са били възстановени. Ирландия е съобщила на Комисията само за един случай, но финансовото му отражение, което възлиза на 6 638 190 евро, е значително в сравнение със средната сума на нотификациите. В сравнение с предишната година броят на нотификациите показва спад[6]. Цифрите показват по-добро докладване, което е в съответствие с правните задължения на „на старите държави-членки бенефициери“. Като се има предвид обаче участието на Общността в проекти, съфинансирани от Кохезионния фонд, дисциплината на държавите-членки по отношение на докладването трябва да се подобри.

Основните видове докладвани нередности са: недопустими разходи и нарушения на правилата за обществените поръчки. Тези две категории обхващат почти 75 % от всички докладвани случаи.

5. Оценка

Комисията и държавите-членки извършват преценка и оценка на всички съфинансирани проекти. Проектите, които ще бъдат финансирани от фонда, се приемат от Комисията в съгласие с държавите-членки бенефициери.

Всяко заявление за съдействие се придружава от анализ на разходите и ползите от проекта. Анализът на разходите и ползите трябва да показва, че социалните и икономически ползи в средносрочен план са пропорционални на мобилизираните финансови ресурси. Комисията разглежда анализа на разходите и ползите въз основа на принципите, определени в ръководството за анализ на разходите и ползите. Ръководството, чието първо издание бе публикувано през 2003 г., беше наскоро актуализирано, за да включи промените в политиките на Общността, финансовите инструменти и новата регулаторна рамка, по силата на която ще бъдат финансирани големи проекти през програмния период 2007—2013 г. През 2007 г. Комисията оказа съдействие на държавите-членки чрез мерки за изграждане на капацитет, които целят да подобрят последователността при финансовия и икономически ex-ante анализ на проектите. За тази цел има напълно функционален специален софтуер, а приет през 2006 г. ръководен документ определя методологията, която трябва да се използва при провеждане на анализ на ползите и разходите. Документът представя някои основни принципи на анализа на ползите и разходите заедно с набор от правила за работа и насърчава държавите-членки да разработят свои собствени насоки за анализ на ползите и разходите.

Освен това Комисията извършва ex-post оценка на извадки от съфинансирани от Кохезионния фонд проекти. Последната оценка беше публикувана през 2005 г. и в нея се анализираше извадка от 200 проекта, изпълнявани в периода 1993—2002 г. Следващата ex-post оценка е планирана да започне през 2009 г. и ще се занимае с проекти, изпълнявани в периода 2000—2006 г.

6. Информация и публичност

Както бе посочено в годишния доклад за 2006 г., в съответствие с Регламент (ЕО) № 1083/2006 обсъждането с държавите-членки на свързаните с Кохезионния фонд въпроси се провежда в рамките на Комитета за координиране на фондовете (COCOF), считано от 1 януари 2007 г.

Освен въпроси от общ и за ЕФРР и за Кохезионния фонд интерес (техническа помощ, одити, бюджетни въпроси и т.н.) на следните срещи на Комитета за координиране на фондовете бяха представени или обсъдени и някои въпроси от специален интерес за Кохезионния фонд: през януари — „Прилагане на преходните разпоредби (член 5, параграф 2 от Регламент (ЕО) № 1084/2006 на Съвета)“; през февруари — „Взаимодопълняемост на финансирането на действия в рамките на Структурните фондове и Кохезионния фонд и други общностни инструменти“; през май — „Актуализиране на различните видове мерки за техническа помощ с оглед на изтеклото полугодие“; и през юли — „Указания за определянето на финансовите корекции във връзка с нарушения на правилата за обществените поръчки“ и „Проучване относно регионалните разходи на ЕФРР и Кохезионния фонд“.

Що се отнася до мерките на Комисията за информиране и публичност, през 2007 г. вниманието беше насочено към изпълнението на изискванията за публичност за периода 2007—2013 г.

Комисията организира също така важна конференция, която се състоя на 25 и 25 ноември на тема „Да разкажем за направеното. Да представим заедно политиката на сближаване“. В нея участваха повече от 500 отговарящи за комуникацията служители от цяла Европа (протоколите от тази проява могат да бъдат намерени на уебстраницата на Генерална дирекция „Регионална политика“[7]). При новите програми подобрените контакти на Комисията с държавите-членки и регионите ще се основават на мрежата („INFORM“), която ще позволява обмена на най-добри практики при предоставяне на информация относно Структурните фондове и Кохезионния фонд.

[1] Въз основа на член 6 от Регламент (ЕО) № 1164/94 на Съвета, според кодифицираната версия, представена от Комисията

[2] Договор за създаване на Европейската общност, член 104 относно прекомерните държавни дефицити.

[3] Регламент (EО) № 1084/2006 на Съвета от 11 юли 2006 година за създаване на Кохезионен фонд и за отмяна на Регламент (ЕО) 1164/1994.

[4] ОВ L 292, 15.10.1996 г., стр. 2.

[5] OВ L 191, 29.7.1994 г., стр. 1, последно изменен с Регламент (ЕО) № 2168/2005, ОВ L 345, 21.12.2005 г., стр. 15.

[6] 2006: Брой на съобщените случаи: 228; обща сума, свързана със съобщените случаи: 186 604 797 евро.

[7] http://ec.europa.eu/regional_policy/country/commu/conferences/november07/sources_en.cfm